सेव्हेरस स्नेप

सेव्हेरस स्नेप हे हॅरी पॉटरच्या कथानकातील एक गूढ वलय असलेले एक पात्र आहे. ते हॉगवॉर्ट्‌ज स्कूल ऑफ विचक्राफ्ट अँड विझार्ड्री ह्या शाळेत एक शिक्षक असतात. हॅरी पॉटर व स्नेप सदैव एकमेकांचा तिरस्कार करत असतात.

 कौटुंबिक आणि शैक्षणिक पार्श्वभूमी 
स्नेपचा जन्म ९ जानेवारी १९६० रोजी झाला. ते एक हाफ-ब्लड जादूगार होते. त्यांचे वडील टोबियास स्नेप हे एक मगल (सामान्य माणूस) होते, तर त्यांची आई आयलीन प्रिन्स एक विच (चेटकीण) होती. स्नेप यांचे बालपण स्पिनर्स एंड नावाच्या एका गरीब वस्तीत गेले. त्यांच्या पालकांमधील सततच्या भांडणांमुळे त्यांचे लहानपण तणावपूर्ण होते. हॉगवर्ट्स स्कूल ऑफ विचक्राफ्ट अँड विझार्ड्रीमध्ये शिक्षण घेत असताना त्यांची स्लिदरिन गृहात निवड झाली. शालेय जीवनात ते काळी जादू आणि औषधनिर्मिती या विषयात अत्यंत निपुण होते. त्यांनी स्वतःला हाफ-ब्लड प्रिन्स हे नाव दिले होते.

स्नेप यांचे लिली पॉटर (हॅरी पॉटरची आई) एकतर्फी आणि निस्सीम प्रेम होते. लिली यांच्या मृत्यूनंतर जरी बाह्यतः ते हॅरीचा तिरस्कार करत असल्याचे भासवत असत तरीही स्नेप यांनी गुप्तपणे आल्बस डम्बलडोर यांना साथ दिली आणि हॅरी पॉटरचे संरक्षण करण्याची जबाबदारी स्वीकारली.

 संदर्भ आणि नोंदी 

वर्ग:हॅरी पॉटर कथानकातील पात्रे